Kanceri ovarian

Kanceri ovarian është një kancer që e ka zanafillën në një vezore. Çon në qeliza anormale që kanë aftësi të pushtojnë apo të përhapin përhap në pjesë të tjera të trupit. Në fillim të këtij procesi, simptomat mund të jenë të lehta ose të padukshme, por shfaqen më shumë me përparimin e kancerit.  Një prej simptomave mund të jetë zmadhim apo fryrje e barkut dhe dhimbje  barku. Zonat më të zakonshme ku kanceri mund të përhapet përfshijnë lëkurën e brendshme të barkut, nyjet limfatike, mushkëritë, dhe mëlçinë.

Shkaku dhe Diagnoza 
Rreziku i kancerit ovarian është më i lartë tek gratë që ovulojnë më shumë. Për këtë arsye, te femrat që kanë nuk kanë lindur ndonjëherë fëmijë rreziku është më i lartë se sa tek ato femra që kanë nisur ovulacionin në një moshë të re ose kanë arritur menopauzën më vonë.  Faktorë të tjerë rreziku përfshijnë terapi hormonale pas menopauzës, mjekim fertiliteti, dhe mbipeshë. Faktorë që ndikojnë në uljen e rrezikut janë kontroll hormonal ndaj lindjes, mbyllja e tubave, dhe gjidhënia. Rreth 10% e rasteve lidhen me rrezik të trashëguar gjenetik dhe ata me mutacionet gjenetike BRCA1 ose BRCA2 kanë rreth 50% shans që vuajnë nga kjo sëmundje. Lloji më i përhapur i kancerit ovarian, që gjendet në me shumë se 95% të rasteve, është tumori kanceroz ovarian. Njihen pesë nënlloje kryesore të këtij tumori, nga të cilët më i zakonshmi është ai i lëngshëm. Besohet se këto tumore nisin në qelizat që mbulojnë vezoret,  megjithëse disa prej tyre mund të formohen nga tubi fallopian. Lloje më pak të zakonshme përfshijnë tumorin e embrionit të qelizës dhe tumorin stromal të kordës së seksit. Diagnoza konfirmohet pas ekzaminimit të biopsisë që hiqet me operacion.

Parandalimit, trajtimi dhe prognoza 
Nuk rekomandohet kontrolli për ato femra që i përkasin një rreziku mesatar, pasi faktet nuk konfirmojnë ulje në vdekje dhe numri i lartë i testeve të gabuara positive çon në operacione të panevojshme që kanë rreziqet e veta. Rastet me rrezik të lartë do t’i nënshtrohen operacionit për heqjen e vezoreve si masë parandaluese. Nëse dallohet dhe mjekohet në një fazë të hershme, kanceri ovarian mund të jetë i kurueshëm. Trajtimi zakonisht përfshin disa operacione të ndryshme, rrezatim, ose kimioterapi. Rezultatet variojnë në bazë të përhapjes së sëmundjes dhe nënllojit të kancerit. Përqindja e mbijetesës pesëvjeçare në SHBA është 45%. Shifrat janë më të ulëta në vendet në zhvillim.

 Epidemiologjia 
Në vitin 2012, kanceri ovarian u zbulua ne 239,000 femra dhe shkaktoi 152,000 vdekje në mbarë botën. Kjo e etiketoi si kancerin e shtatë më të përhapur dhe të tetin si shkaktar të vdekjeve të femrave nga kanceri. Ky lloj kanceri është më i përhapur në Amerikën e Veriut dhe në Europë se sa në Afrikë e në Azi.

Referime

Kategoria:Mjekësi
Kategoria:Kancer